Tèxte au futur

Lo matin, Silvia que's luvarà a 6 òras o 6 òras e mieja. Que serà pro de d'òra pr'era. Que preirà le soa dosha e que's pelharà. Pui, que preirà lo son desjunar. Pendènt lo son desjunar, que legirà un chic e qu'escotarà Ràdio Cap a Cap. Arron lo son desjunar, que s’aucuparà de les soas plantas verdas. Pui que's prepararà entà partir au tribalh: que's brossarà les dènts, que's maquilharà, que meterà lo son màntol e que partirà au tribalh. Que partirà a 7 òras e un quart de soa casi.

Davant de començar lo son tribalh, que preirà un cafè dab Julian, lo son collèga. Que tribalharà de 8 òras dinc a mijorn. Arron lo son tribalh, que s'anirà passejar dens un parc. Que's passejarà pendènt uu' òra pui que tornarà. Cada ser, que harà quauquas crompas au subermarcat deu còrn, que parlarà quauquas minutas dab le vesia e se'n tornarà entà preparar lo repèish.

Silvia que viurà soleta. N’aurà pas animaus e que serà urosa atau. Au desser, que minjarà tot en espiant lo son programa preferit a le telé. Pui, que harà le vaishèra e telefonarà end uu' amiga. Pui, que's desmaquilharà, que's despelharà e que preirà un banh. Que'n preirà un cada ser. Que s'i estancarà pendènt uu' òra. Arron lo banh, que's secarà longament lo puu. E après, que s'ajacarà. Que legirà un chic davant de s’adromir. E que s’adromirà de cap a mieineit.